text: Huldufólkini hava altíð verið har
text: #000000
text: Elin Michelsen hevur altíð lisið nógv fantasy, og í fjør gav hon út sína fyrstu skaldsøgu í fantasyungdómsrøðini um Tóru, sum er bygd á sagnirnar um huldufólk í Føroyum. Onnur bók í tríverkinum, Vanvarði, er júst útkomin. Vit hava prátað við Elina um at skapa eitt fiktivt univers rundan um huldur, og hvaðani íblásturin er komin.
text: #000001
text: Hvaðani kom hugskotið til dulda heimin við huldufólkum?
text: #000002
text: Tað kennist næstan, sum er tað ikki eitt hugskot, sum er komið nakrastaðni frá, tí tey hava altíð verið har – huldufólkini. Tey manglaðu bara onkran, sum kundi siga teirra søgu, og tað bleiv so eg, sum slapp at siga frá júst hesum partinum, tí søgan er jú nógv eldri og fevnir um nógv meira enn júst søguna um Tóru og hini ungu fólkini í skúlanum.
text: #000003
text: Les eisini: Hvat nú, um eg fann eina beinagrind?
text: #000004
text: Lesarin fær ikki nógv at vita um Tóru, men vit vita alla tíð, at hon er nakað heilt serligt. Hvussu hevði tú lýst karakterin Tóru?
text: #000005
text: Eg haldi ikki, at Tóra heldur so nógv um seg sjálva, tí hon veit ikki, hvør hon er. Hon kennir ikki síni foreldur og ei heldur sítt upphav, fyrr enn hon finnur út av, at hon er hulda. So hvørt sum hennara gávur mennast, so ger hon tað eisini og byrjar at trúgva meira upp á seg sjálva, uttan at hon sjálv varnast tað.
text: #000006
text: Tú hevur havt áhuga fyri fantasybókum, síðan tú vart barn. Hevur tú eisini altíð havt áhuga fyri huldufólkum og øðrum føroyskum sagnverum?
text: #000008
text: Eg veit ikki, um eg havi havt so stóran áhuga fyri teimum akkurát, men eg ræddist tey illa, tá eg var yngri (og eldri), og skuldi ganga úti í myrkri. Eg var vís í, at eg hoyrdi onkran ella sá okkurt, har einki átti at vera, so á onkran hátt hava hesar sagnverur livað í mínum góða hugflogi alt mítt lív. Kanska merki eg tey mest í mjørkanum, tá ljóð eru doyvd og tú sært uttan at síggja, tí har kann hvat sum helst goyma seg.
text: #000009
text: Les eisini: Hvat er YA-skaldskapur?
text: #000010
text: Finnur Tóra nakrantíð út av, hvat hendi tann mikudagin, sum er púra burtur úr minninum, tá hon fann út av, at hon var huldufólk?
text: #000011
text: Tað er ein góður spurningur. Eg haldi, at tað veldst eitt sindur um, hvørt Tóra vil vita tað ella ikki. Á aðrari síðuni vil hon fegin vita tað, men eg haldi, at tað ynski javnvigar við óttanum fyri tí, sum hendi tann dagin. Tað einasta, hon minnist, eru armystivlar og blóð, so eg skilji hana væl, um hon aftrar seg.
text: #000012
text: Rimarúmið endar, tá spenningurin er í hæddini, hvat kann lesarin gleða seg til í Vanvarða?
text: #000013
text: Les eisini: Hvussu vit ung at lesa?
text: #000015
text: Um Føroyar lesaUpprunin til Føroyar lesaEndamáliðSamstarviðLesivanakanninginTemaSummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanumFilmar um lesingSkúlabókavørðurinLærarinNámslektarinNámsfrøðingurinLandsstýrismaðurinMaria og RonjaLesandi skiparinSambandBókaslúkurinMore
text: #000017
text: SummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanum
text: #000018